CELEX: 32014R0261
Language: et
Date: 2014-03-14 00:00:00
Title: Nõukogu rakendusmäärus (EL) nr 261/2014, 14. märts 2014 , millega rakendatakse määruse (EL) nr 753/2011 (milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis) artikli 11 lõiget 4

15.3.2014   
            
            
               ET
            
            
               Euroopa Liidu Teataja
            
            
               L 76/6
            
         
      NÕUKOGU RAKENDUSMÄÄRUS (EL) nr 261/2014,
   14. märts 2014,
   millega rakendatakse määruse (EL) nr 753/2011 (milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis) artikli 11 lõiget 4
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 1. augusti 2011. aasta määrust (EL) nr 753/2011, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis, (1) eriti selle artikli 11 lõiget 4,
   ning arvestades järgmist:
   
               (1)
            
            
               Nõukogu võttis 1. augustil 2011 vastu määruse (EL) nr 753/2011.
            
         
               (2)
            
            
               ÜRO Julgeolekunõukogu resolutsiooni 1988 (2011) punkti 30 kohaselt loodud ÜRO Julgeolekunõukogu komitee muutis 31. mail, 27. juunil, 24. septembril ja 18. oktoobril 2013 loetelu isikutest, rühmitustest, ettevõtjatest ja üksustest, kelle suhtes kohaldatakse piiravaid meetmeid.
            
         
               (3)
            
            
               Määruse (EL) nr 753/2011 I lisa tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 753/2011 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. märts 2014
      
         
            Nõukogu nimel
         
         
            eesistuja
         
         M. CHRISOCHOIDIS
         
      
   
   
      (1)  ELT L 199, 2.8.2011, lk 1.
   
      LISA
      I.   Määruse (EL) nr 753/2011 I lisas esitatud loetelu kanded allpool nimetatud isikute kohta asendatakse järgmiste kannetega:
      
      A.   Talibaniga seotud isikud
      
      
                  1.
               
               
                  
                     Fazl Rabi (teiste nimedega a) Fazl Rabbi, b) Fazal Rabi, c) Faisal Rabbi)
                  
                     Loetellu kandmise põhjus: Talibani režiimi ajal Konari provintsi eest vastutav vanemametnik. Sünniaeg: a) 1972, b) 1975. Sünnikoht: a) Kohe Safi ringkond, Parwani provints, Afganistan, b) Kapisa provints, Afganistan, c) Nangarhari provints, Afganistan, d) Kabuli provints, Afganistan. Kodakondsus: Afganistani. Muu teave: a) esindab Afganistani ja Pakistani piirialal asuvat Haqqani võrgustikku ning annab sellele finantsilist ja logistilist tuge; b) Talibani finantsnõukogu liige; c) on reisinud välismaale, et hankida rahalisi vahendeid Sirajuddin Jallaloudine Haqqanile, Jalaluddin Haqqanile, Haqqani võrgustikule ja Talibanile; d) viibib arvatavalt Afganistani ja Pakistani piirialal. ÜRO poolt loetellu kandmise kuupäev:6.1.2012.
               
            
                  2.
               
               
                  
                     Nasiruddin Haqqani (teiste nimedega a) dr Alim Ghair, b) Naseer Haqqani, c) dr Naseer Haqqani, d) Nassir Haqqani, e) Nashir Haqqani, f) Naseruddin)
                  
                     Aadress: Pakistan. Sünniaeg: ligikaudu 1970–1973. Sünnikoht: Neka ringkond, Paktika provints, Afganistan. Kodakondsus: Afganistani. Muu teave: a) Haqqani võrgustiku üks juhte; see võrgustik tegutseb Põhja-Waziristanis, Föderaalselt Hallatavatel Hõimualadel Pakistanis; b) Jalaluddin Haqqani poeg; c) on reisinud Saudi Araabiasse ja Araabia Ühendemiraatidesse, et Talibanile rahalisi vahendeid hankida. ÜRO poolt loetellu kandmise kuupäev:20.7.2010.
                  
                     Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  
                  Haqqani võrgustik on Talibaniga seotud võitlejate rühmitus, mis tegutseb Põhja-Waziristani piirkonnas, Föderaalselt Hallatavatel Hõimualadel Pakistanis. Võrgustik on olnud Afganistanis mässulise tegevuse eesrinnas ning vastutab paljude oluliste rünnakute eest. Haqqani võrgustiku juhtkond koosneb Jalaluddin Haqqani kolmest vanemast pojast, kellest üks on Nasiruddin Haqqani.
                  Nasiruddin Haqqani on Haqqani võrgustiku saadik ja tegeleb põhiliselt raha hankimisega. 2004. aastal sõitis ta ühe Talibani liitlasega Saudi Araabiasse, et Talibanile rahalisi vahendeid hankida. 2004. aastal andis ta rahalisi vahendeid ka võitlejatele Afganistanis, et takistada Afganistani presidendivalimisi. Alates vähemalt 2005. aastast kuni 2008. aastani kogus Nasiruddin Haqqani rahalisi vahendeid Haqqani võrgustikule mitmetel rahahankimisreisidel, muu hulgas sõites 2007. aastal regulaarselt Araabia Ühendemiraatidesse ja tehes 2008. aastal rahahankimisreisi ühte teise Pärsia lahe riiki. Alates 2007. aasta keskpaigast oli Haqqanil teadaolevalt kolm peamist rahastamisallikat: annetused Pärsia lahe piirkonnast, uimastikaubandus ja maksed Al-Qaidalt. 2009. aasta lõpus sai Nasiruddin Haqqani mitusada tuhat dollarit Al-Qaidaga seotud isikutelt Araabia poolsaarel, et sellega rahastada Haqqani võrgustiku tegevusi.
               
            
                  3.
               
               
                  
                     Mohammad Aman Akhund (teiste nimedega a) Mohammed Aman, b) mulla Mohammed Oman, c) mulla Mohammad Aman Ustad Noorzai, d) mulla Mad Aman Ustad Noorzai, e) Sanaullah)
                  
                     Sünniaeg: 1970. Sünnikoht: Bande Tumuri küla, Maiwandi ringkond, Kandahari provints, Afganistan. Muu teave: a) 2011. aastal Talibani juhtiv liige, kes vastutas finantsküsimuste eest, sealhulgas hankis juhtkonna jaoks rahalisi vahendeid; b) on andnud Talibani operatsioonidele logistilist toetust ning suunanud uimastikaubandusest saadavat tulu relvade ostmiseks; c) oli Talibani juhi mulla Mohammed Omari sekretär ja esindas teda Talibani kõrgetasemelistel kohtumistel; d) on seotud ka Gul Agha Ishakzaiga; e) kuulus Talibani režiimi ajal mulla Mohammed Omari siseringi. ÜRO poolt loetellu kandmise kuupäev:6.1.2012.
               
            
                  4.
               
               
                  
                     Sangeen Zadran Sher Mohammad (teiste nimedega a) Sangin, b) Sangin Zadran, c) Sangeen Khan Zadran, d) Sangeen, e) Fateh, f) Noori)
                  
                     Tiitel: a) maulavi (ehk teisiti maulvi), b) mulla. Sünniaeg: a) ligikaudu 1976, b) ligikaudu 1979. Sünnikoht: Tang Stor Khel, Ziruki ringkond, Paktika provints, Afganistan. Kodakondsus: Afganistani. Muu teave: a) 2012. aasta lõpus Paktika provintsi Talibani varikuberner, b) Haqqani võrgustiku vanemkomandör, c) Sirajuddin Lallaloudine Haqqani vanemleitnant, d) kuulub Kharoti hõimu, e) teadaolevalt suri 2013. aasta septembris. ÜRO poolt loetellu kandmise kuupäev: 16.08.2011.
                  
                     Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  
                  Sangeen Zadran on mässuliste juht Afganistanis Paktika provintsis ning üks Haqqani võrgustiku juhtidest. Haqqani võrgustik on Talibaniga seotud võitlejate rühmitus, mis tegutseb Afganistani ja Pakistani vahelisel piirialal, on olnud Afganistanis mässutegevuse eesliinil ning vastutab mitmete oluliste rünnakute eest. Zadran tegutseb Haqqani võrgustiku juhi Sirajuddin Haqqani vanemleitnandina.
                  Sangeen Zadran abistab tähtsamaid üksusi Afganistani kaguosa hõlmavates rünnakutes ning on arvatavalt kavandanud ja koordineerinud välismaiste võitlejate sissetoomist Afganistani. Sangeen Zadran on olnud seotud ka paljude rünnakutega, mis on toime pandud isetehtud lõhkeseadmete abil.
                  Lisaks osalusele neis rünnakutes on Sangeen Zadran olnud seotud Afganistani ja välisriikide kodanike inimröövidega Afganistani ja Pakistani piirialal.
               
            B.   Talibaniga seotud üksused ning teised rühmitused ja ettevõtjad
      
      
                  1.
               
               
                  
                     Rahat Ltd. (teiste nimedega a) Rahat Trading Company, b) Haji Muhammad Qasim Sarafi, c) New Chagai Trading, d) Musa Kalim Hawala)
                  
                     Aadress: a)filiaal nr 1: Room number 33, 5th Floor, Sarafi Market, Kandahari linn, Kandahari provints, Afganistan; b)filiaal nr 2: Shop number 4, Azizi Bank, Haji Muhammad Isa Market, Wesh, Spin Boldak, Kandahari provints, Afganistan; c)filiaal nr 3: Safaar Bazaar, Garmsiri ringkond, Helmandi provints, Afganistan; d)filiaal nr 4: Lashkar Gah, Helmandi provints, Afganistan; e)filiaal nr 5: Gereshki ringkond, Helmandi provints, Afganistan; f)filiaal nr 6: Zaranji ringkond, Nimrozi provints, Afghanistan, g) filiaal nr 7: i) Dr Barno Road, Quetta, Pakistan; ii) Haji Mohammed Plaza, Tol Aram Road, near Jamaluddin Afghani Road, Quetta, Pakistan; iii) Kandahari Bazaar, Quetta, Pakistan, h)filiaal nr 8: Chaman, Baluchistani provints, Pakistan; i)filiaal nr 9: Chaghi Bazaar, Chaghi, Baluchistani provints, Pakistan; j)filiaal nr 10: Zahedan, Zaboli provints, Iraan. Muu teave: a) Talibani juhtkond kasutas ettevõtjat Rahat Ltd. välisrahastajatelt ja uimastikaubandusest saadud vahendite ülekandmisel Talibani tegevuse rahastamiseks 2011. ja 2012. aastal; b) omanik: Mohammed Qasim Mir Wali Khudai Rahim; c) seotud ka Mohammad Naim Barich Khudaidadiga. ÜRO poolt loetellu kandmise kuupäev: 21.11.2012.
               
            II.   Määruse (EL) nr 753/2011 I lisas esitatud loetelus sisalduv kanne allpool nimetatud isiku kohta jäetakse välja.
      
      A.   Talibaniga seotud isikud
      
      
                  1.
               
               
                  
                     Badruddin Haqqani (teise nimega Atiqullah).